CELEX: 32022B0811
Language: ro
Date: 2022-03-24 00:00:00
Title: Decizia (UE) 2022/811 a Comitetului Unic de Rezoluție din 24 martie 2022 referitoare la descărcarea de gestiune pentru execuția bugetului și la închiderea conturilor Comitetului Unic de Rezoluție („SRB”) pentru exercițiul financiar 2020 (SRB/PS/2022/03) (Numai textul în limba engleză este autentic)

24.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 145/44
               
            
         DECIZIA (UE) 2022/811 A COMITETULUI UNIC DE REZOLUȚIE
         din 24 martie 2022
         referitoare la descărcarea de gestiune pentru execuția bugetului și la închiderea conturilor Comitetului Unic de Rezoluție („SRB”) pentru exercițiul financiar 2020 (SRB/PS/2022/03)
         (Numai textul în limba engleză este autentic)
         COMITETUL UNIC DE REZOLUȚIE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (1), în special articolul 50 alineatul (1) litera (b) și articolul 63 alineatul (8) din Regulamentul MUR,
         având în vedere articolele 97, 98 și 99 din Regulamentul financiar al SRB din 17 ianuarie 2020,
         având în vedere conturile anuale finale ale SRB pentru exercițiul financiar 2020, așa cum au fost adoptate la 30 iunie 2021 („Conturile anuale finale pe 2020”),
         având în vedere Raportul anual al SRB pentru exercițiul financiar 2020, așa cum a fost adoptat la 7 mai 2021 („Raportul anual pe 2020”),
         având în vedere Raportul Curții de Conturi Europene privind conturile anuale ale Comitetului Unic de Rezoluție (SRB) pentru exercițiul financiar 2020, însoțit de răspunsurile SRB („Raportul anual pe 2020 al Curții de Conturi”),
         având în vedere Raportul privind conturile anuale finale pe 2020, care include opiniile de audit, din 16 iunie 2021 elaborat de Mazars Réviseurs d’Enterprises („Raportul de audit Mazars pe 2020”),
         având în vedere raportul Curții de Conturi Europene [în temeiul articolului 92 alineatul (4) din Regulamentul (UE) nr. 806/2014] cu privire la orice datorie contingentă a Comitetului Unic de Rezoluție, a Consiliului sau a Comisiei care rezultă din îndeplinirea sarcinilor care le revin în temeiul Regulamentului MUR pentru exercițiul financiar 2020 („Raportul Curții de Conturi privind datoria contingentă pe 2020”),
         având în vedere raportul anual de audit intern pe 2020 din 14 decembrie 2020,
         ADOPTĂ PREZENTA DECIZIE:
         
            Articol unic
            
               1.   să acorde președintelui Comitetului Unic de Rezoluție descărcarea de gestiune pentru execuția bugetului SRB pentru exercițiul financiar 2020;
            
            
               2.   să aprobe închiderea conturilor SRB pentru exercițiul financiar 2020;
            
            
               3.   să prezinte observațiile sale în moțiunea de mai jos;
            
            
               4.   să încredințeze președintelui Comitetului Unic de Rezoluție sarcina de a notifica prezenta decizie Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L) și pe site-ul SRB.
               Decizia intră în vigoare la data semnăturii.
            
         
         
            
               
                  Pentru Comitetul Unic de Rezoluție
               
               Birgit RODOLPHE
               
                  Membru al plenului
               
            
         
         
            (1)  JO L 225, 30.7.2014, p. 1.